تمام مسائل میں علی الترتیب قرآن وحدیث سے کام لیتے تھے ، لیکن ان دونوں سے رہنمائی نہ ہوتی اوران کے حل کرنے کا کوئی تیسرا ذریعہ نہ ہوتا تو اجتہاد سے کام لیتے ، سریہ ذات السلاسل میں ایک شب نہانے کی ضرورت پیش آگئی ، جاڑا سخت تھا ، نہانے میں بیماری کا خطرہ تھا اور نہ نہانے کی صورت میں نماز جاتی تھی ، چنانچہ اس موقع پر انھوں نے غسل کی حالت کو وضو پر قیاس کر لیا کہ پانی نہ ملنے یا بیماری کے خطرہ کی صورت میں تیمم جائز ہو جاتا ہے اور تیمم کرکے نماز پڑھ لی ، واپس آکر آنحضرت ﷺ سے بیان کیا ، آپ نے فرمایا کہ عمرو بن العاصؓ:تم نے جنابت کی حالت میں نماز پڑھ لی ، عرض کیا یا رسول اللہﷺ رات بہت ٹھنڈی تھی ، نہانے کی صورت میں ہلاکت کا خوف تھا ، اس موقع پر مجھ کو قرآن کی یہ آیت یاد آگئی کہ " لَا تَقْتُلُوا أَنْفُسَكُمْ إِنَّ اللَّهَ كَانَ بِكُمْ رَحِيمًا " اس لیے میں نے تیمم کر لیا ، آنحضرت ﷺ ہنس کر خاموش ہو گئے ۔
Entity: علی — Type: /person/religious_leader, /person/author, /person, /person/soldier